《冬日桃花盛开》
明代·陈光世

桃花此约为谁狂，早占阳春白雪妆。淡淡浅红慵素粉，疏疏细影弄幽香。

桂边强作拖风片，菊后堪怜竞晚芳。拟向仙踪寻去路，津头笑杀捕鱼郎。

作者简介：陈光世，字复振。惠来人。明世宗嘉靖二十八年（一五四九）年贡生，入国学。穆宗隆庆元年（一五六七）谒选，授钜野知县。寻告归，家居二十年而卒。有《雪坡集》四卷。清康熙《潮州府志》卷九上有传。